Kati & Hein se pragtige verlowing fotosessie - Mooi Troues
Dit gebeur dat die liefde nie altyd op die eerste oog opslag blom nie, maar as dit so moet wees sal dit op die regte tyd gebeur.
Ek en Heinrich het saam by 'n Restaurant gewerk toe ek 16 en hy 18 was. Ek was dol verlief en 'the feeling wasn't mutual" Vyf jaar later loop ons mekaar raak en die skille val van sy oe af. Die res is die begin van ons sprokie.
Drie jaar later op pad na 'n verassing in Pretoria trek hy skielik van die pad af en terwyl ek na die sonsondergang kyk en wonder wat aangaan, ruk hy my deur oop en grawe in die paneelkissie na ietsie. Op sy knieë langs die kar, met my vasgepen deur die veiligheidsgordel, druk hy – 'n nou oop boksie -met 'n ring in my gesig. Ja, ek moes hom aanpor "Gaan jy my nie iets moet vra nie?" En daar sit die ring aan my vinger!!